
ภาคผนวก ก
นิยามทันตแพทย์ครอบครัว
ทันตแพทย์ครอบครัว คือ ทันตแพทย์เฉพาะทางหรือผู้เชี่ยวชาญสาขาหนึ่ง ที่ให้การบริบาลผู้ป่วย (Patient care) ทุกช่วงวัยร่วมกับการดูแลระดับครอบครัวและชุมชน  โดยยึดหลักการบุคคลเป็นศูนย์กลาง (Person-centered care) ภายใต้บริบทของครอบครัว ชุมชน สังคมวัฒนธรรม และเศรษฐกิจเฉพาะถิ่น 
เป้าหมายสูงสุดของทันตแพทย์ครอบครัว คือทันตแพทย์ประจำตัวที่ส่งเสริม สนับสนุนให้ประชาชนและครอบครัวที่รับผิดชอบ มีสุขภาพช่องปากที่ดี มีทักษะและเจตคติในการดูแลตัวเอง (Self-care )* ด้วยการให้บริบาลโดยใช้ครอบครัวและชุมชนเป็นฐานและสร้างการมีส่วนร่วม (Family based care, Community-oriented care, and Community participation) การจัดบริการสุขภาพช่องปากระดับปฐมภูมิที่มีความเชื่อมโยงกับระบบสุขภาพระดับ ปฐมภูมิ ทุติยภูมิ และตติยภูมิ การทำงานร่วมกับทีมสหวิชาชีพ ก่อให้เกิดความไว้วางใจและความสัมพันธ์ระหว่างผู้ให้บริการกับผู้รับบริการ (Trust and Relationship)  ภายใต้แนวทางที่ยั่งยืนและเป็นธรรม

หมายเหตุ:   
Person-centered care (PCC) means treating patients as individuals and as equal partners in the business of healing; it is personalized, coordinated and enabling. การดูแลโดยเน้นบุคคลเป็นศูนย์กลาง (person-centered care: PCC) หมายถึง การดูแลที่มองผู้ป่วยเป็นปัจเจกบุคคล และมีฐานะที่เท่าเทียมกันในกระบวนการรักษา โดยเป็นการดูแลที่มีความเฉพาะเจาะจงกับแต่ละบุคคล มีการประสานงานอย่างเหมาะสม และส่งเสริมให้ผู้ป่วยมีส่วนร่วมในการดูแลตนเอง Person-centered care mad simpler: what everyone should know about person-entered care cited in Coulter A, Oldham J. Person-centered care: what is it and how do we get there? Future Hosp J. 2016 Jun; 3(2):114-116.
 	การดูแลตนเอง (self-care) หมายถึง กิจกรรมเพื่อการดูแลสุขภาพที่เกิดขึ้นอย่างจงใจตลอดช่วงชีวิต เพื่อส่งเสริมสุขภาพ ร่างกาย จิตใจและอารมณ์ ทะนุบำรุงรักษาชีวิตและป้องกันโรค การดูแลตนเองจะกระทำโดยตัวบุคคลเองดูแลตัวเอง (care of self) ดูแลผู้อื่นในครอบครัว หรือชุมชน (care of others)  หรือการถูกดูแลโดยผู้อื่น (care by others) ก็ได้ การดูแลตนเองยังครอบคลุมถึงการที่บุคคลดูแลตนเองเมื่อได้รับบาดเจ็บ ทุพพลภาพ หรือเป็นโรค ทั้งนี้อาจเป็นได้ทั้งการดูแลโดยตัวเอง หรือการดูแลร่วมกับนักวิชาชีพด้านการดูแลสุขภาพ การดูแลตนเองยังรวมไปถึงการสนับสนุนทางสังคม (social support) เพื่อสนองต่อความต้องการทางสังคมและความต้องการทางจิตใจ การดูแลตนเองเป็นการดูแลอย่างต่อเนื่อง (continuum of self-care) เชื่อมโยงระบบบริการสุขภาพโดยนักวิชาชีพกับการความสามารถจัดการต่อโรค ความทุพพลภาพ และการรักษาไว้ซึ่งความเป็นอยู่ที่ดีของบุคคล” (Godfrey CM และคณะ ปี 2011 อ้างอิงจาก Godfrey CM, Harrison MB, Lysaght R, Lamb M, Graham ID, MLIS PO. Care of self – care by other – care of other: the meaning of self-care from research, practice, policy and industry perspectives. Int J Evid Based Healthc [review]. 2011;9:3-24)

ภาคผนวก ข
คุณค่าหลักของทันตกรรมครอบครัว
1. Relationship: ความสัมพันธ์อยู่บนพื้นฐานของการบริบาล ระหว่าง ทันตแพทย์ บุคคล ครอบครัว และ การสร้างความผูกพัน (social engagement) ร่วมกับ ชุมชน การเคารพศักดิ์ศรีของบุคคล ครอบครัว รวมถึงการวางแผนการบริบาลร่วมกัน (share decision making)
2. Care: การบริบาล การบริบาลสุขภาพช่องปากที่ให้ความสำคัญกับบุคคล ความเป็นมนุษย์ (humanized care) การบริบาลสุขภาพช่องปากที่มีคุณภาพภายใต้ระบบสุขภาพปฐมภูมิ โดยให้ความสำคัญของบุคคลมากกว่าโรค และให้ความสำคัญของการบริบาลควบคู่ไปกับการรักษา
3. Family: ครอบครัวเป็นบริบทที่สำคัญในการจัดบริบาลสุขภาพช่องปากให้กับบุคคล และ บุคคลที่มีความเกี่ยวข้อง การเข้าใจครอบครัว ชุมชน สังคมวัฒนธรรม และเศรษฐกิจเฉพาะถิ่น รวมถึงระบบนิเวศน์ที่เกี่ยวพันกับครอบครัว (ecological system of family) จึงเป็นพื้นฐานของการบริบาลสุขภาพช่องปาก
4. Oral self-care: เป้าหมายสูงสุดของการบริบาลทันตกรรมครอบครัว คือ การดูแลสุขภาพช่องปากตนเอง และ ครอบครัว เพื่อคุณภาพชีวิตที่ดี โดย ให้ความสำคัญกับหลักการของการส่งเสริมสุขภาพ และการป้องกันโรค อันเป็นหัวใจของการให้บริบาลสุขภาพช่องปากทั้ง ระดับบุคคล ครอบครัว และชุมชน



ภาคนวก ค
สมรรถนะหลักของทันตกรรมครอบครัว
ประกอบด้วย 5 สมรรถนะ ดังนี้
1. Person-centered care: การดูแลที่มีผู้คนเป็นศูนย์กลาง 
1.1 ให้การดูแลครอบคลุมทั้งการส่งเสริม ป้องกัน รักษา และฟื้นฟูสุขภาพ (comprehensive care) โดยใช้หลักผู้ป่วยเป็นศูนย์กลาง (patient centered care) บนพื้นฐานของการดูแลแบบองค์รวม (holistic care)
1.2 ใช้การสื่อสารด้านสุขภาพ เพื่อปรับเปลี่ยนพฤติกรรมการดูแลสุขภาพของบุคคล และครอบครัว
1.3 สร้างความสัมพันธ์ที่เหมาะสมระหว่างทันตแพทย์ ผู้ป่วย และครอบครัวผู้ป่วย (doctor-patient-family relationship) สามารถสื่อสารให้ข้อมูลแก่ผู้ป่วย ญาติ ครอบครัวและชุมชนได้อย่างถูกต้องและมีประสิทธิภาพ มีเมตตา เข้าอกเข้าใจ เคารพการตัดสินใจและศักดิ์ศรีของความเป็นมนุษย์ 

2. Family Oriented Care: การดูแลผู้ป่วยโดยเข้าใจภาพรวมทั้งหมดของครอบครัว
2.1 มีความเข้าใจครอบครัว[footnoteRef:1] ระบบครอบครัว ระบบนิเวศวิทยาของครอบครัว[footnoteRef:2] และชุมชน [1:  ครอบครัว ในงานทันตกรรมครอบครัว อ้างอิงมาจาก คุณสมบัติของแพทย์เวชศาสตร์ครอบครัว ที่แพทย์มีทักษะในการให้บริการทั้งแบบเวชปฏิบัติปฐมภูมิและเวชปฏิบัติองค์รวมซึ่งฉพาะเจาะจงสำหรับรายบุคคลที่มาจากครอบครัวหนึ่ครอบครัวที่มีความแตกต่างจากครอบครัวอื่น โดยมีเป้าหมายเฝ้าดูแลติดตามประชากรกลุ่มหนึ่งให้มีสุขภาพดีอย่างต่อเนื่อง 
การประเมินครอบครัว อาทิ ประเมินระบบครอบครัว (Family system) โครงสร้างครอบครัว (Family structure) กระบวนการภายในบ้าน (Family process) กลไกของครอบครัวที่เปลี่ยนแปลงตามกาลเวลา (Family across time) แผนภูมิครอบครัว 
(อ้างอิงจาก เอกสารประกอบการสอน เรื่อง ความรู้พื้นฐานด้านวชศาสตร์ครอบครัว ของ ผศ สายพิณ หัตถีรัตน์)]  [2:  ระบบนิเวศวิทยาครอบครัว (Family Ecology System) เป็นการนำทฤษฎีระบบนิเวศของ Bronfenbrenner มาใช้กับครอบครัว ซึ่งมองว่าครอบครัวเป็นระบบที่เชื่อมโยงกับสิ่งแวดล้อมรอบตัวหลายระดับ อาทิ ระดับครอบครัว เครือข่ายสังคมไม่เป็นทางการ ชุมชนและองค์การ และ สังคม  อ้างอิงจาก Connard, C., & Novick, R. (1996). An Ecological Model for Family Services. Northwest Regional Educational Laboratory, Portland, Oregon และ Bronfenbrenner, U. (1979). The Ecology of Human Development. Harvard University Press] 

2.2 ประเมินครอบครัว ที่ส่งผลต่อสุขภาพช่องปาก
2.3 วางแผนการบริบาล ส่งเสริมป้องกันให้กับบุคคลและครอบครัวเพื่อเป้าหมายการดูแลตัวเอง[footnoteRef:3]            (self-care)  [3:  “การดูแลตนเอง”  (self-care) หมายถึง กิจกรรมเพื่อการดูแลสุขภาพที่เกิดขึ้นอย่างจงใจตลอดช่วงชีวิต เพื่อส่งเสริมสุขภาพ ร่างกาย จิตใจและอารมณ์ ทะนุบำรุงรักษาชีวิตและป้องกันโรค การดูแลตนเองจะกระทำโดยตัวบุคคลเองดูแลตัวเอง (care of self) ดูแลผู้อื่นในครอบครัว หรือชุมชน (care of others)  หรือการถูกดูแลโดยผู้อื่น (care by others) ก็ได้ การดูแลตนเองยังครอบคลุมถึงการที่บุคคลดูแลตนเองเมื่อได้รับบาดเจ็บ ทุพพลภาพ หรือเป็นโรค ทั้งนี้อาจเป็นได้ทั้งการดูแลโดยตัวเอง หรือการดูแลร่วมกับนักวิชาชีพด้านการดูแลสุขภาพ การดูแลตนเองยังรวมไปถึงการสนับสนุนทางสังคม (social support) เพื่อสนองต่อความต้องการทางสังคมและความต้องการทางจิตใจ การดูแลตนเองเป็นการดูแลอย่างต่อเนื่อง (continuum of self-care) เชื่อมโยงระบบบริการสุขภาพโดยนักวิชาชีพกับการความสามารถจัดการต่อโรค ความทุพพลภาพ และการรักษาไว้ซึ่งความเป็นอยู่ที่ดีของบุคคล” (เสนอโดย Godfrey CM และคณะ ปี 2011 อ้างอิงจาก Godfrey CM, Harrison MB, Lysaght R, Lamb M, Graham ID, MLIS PO. Care of self – care by other – care of other: the meaning of self-care from research, practice, policy and industry perspectives. Int J Evid Based Healthc [review]. 2011;9:3-24)] 


3. Primary care management: การจัดบริการปฐมภูมิ
3.1 มีความรู้เกี่ยวกับการจัดการบริการปฐมภูมิ (primary care management)
3.2 มีความรู้เกี่ยวกับระบบสุขภาพชุมชนและระบบสุขภาพของประเทศ (community and national perspective on health care system) 
3.3 มีความรู้เกี่ยวกับภาวะผู้นำ และสามารถเป็นผู้นำในองค์กร การทำงานร่วมกับหน่วยงานนอกองค์กรและชุมชน (leadership)
3.4 มีมนุษยสัมพันธ์ที่ดีในการทำงานกับผู้ร่วมงานทุกระดับอย่างมีประสิทธิภาพ
3.5 สามารถจัดระบบสุขภาพช่องปากปฐมภูมิที่มีความเชื่อมโยงกับระบบสุขภาพระดับทุติยภูมิ และตติยภูมิ โดยใช้ครอบครัวและชุมชนเป็นฐาน (family based care and community-oriented care)
3.6 มีความรู้ความเข้าใจเกี่ยวกับการจัดการข้อมูลสารสนเทศและเทคโนโลยี (information management and technology) 

4. Skillful clinician: มีทักษะทางคลินิกที่แม่นยำ 
4.1 วางแผนการรักษาและบริบาลผู้ป่วยทุกช่วงวัย ร่วมกับการดูแลระดับครอบครัวและชุมชน   
4.2 วางแผนการรักษาและบริบาลผู้ป่วยในสถานการณ์ที่ยุ่งยาก (difficult situation)[footnoteRef:4] ร่วมกับการดูแลระดับครอบครัวและชุมชน    [4:   ผู้ป่วยในสถานการณ์ที่ยุ่งยาก หมายถึง บุคคลหรือผู้ป่วย และครอบครัว ที่มีความยุ่งยากในการจัดการพฤติกรรม อารมณ์ ความซับซ้อนของสภาวะช่องปาก ปัจจัยทางสังคมของบุคคลหรือผู้ป่วย รวมถึงปัจจัยเชิงระบบ ระบบสุขภาพ บุลากรด้านสุขภาพ (อ้างอิงจาก  Akyüz, S., Biyik, E., & Yalçin-Balçik, P. (2017). และ Difficult patients from the perspective of healthcare workers: a study at a public hospital. International Journal of Research in Medical Sciences, 4(8), 3554–3562. และ Steinmetz D, Tabenkin H. The 'difficult patient' as perceived by family physicians. Fam Pract. 2001 Oct;18(5):495-500. doi: 10.1093/fampra/18.5.495. PMID: 11604370 
] 


5. Practice-Based Learning and Improvementการ: เรียนรู้และการพัฒนาตนเองจากการปฏิบัติ
5.1 เรียนรู้และเพิ่มประสบการณ์ได้ด้วยตนเองจากการปฏิบัติ 
5.2 วิพากษ์บทความและงานวิจัยทางการแพทย์ ทันตแพทย์ และสาธารณสุขได้ 
5.3 ดำเนินการวิจัยทางทันตแพทย์และสาธารณสุขได้ 
5.4 นำหลักฐานเชิงประจักษ์มาประยุกต์ใช้ในการดูแลสุขภาพช่องปาก


ภาคนวก ง
วัตถุประสงค์เชิงพฤติกรรมและขอบเขตเนื้อหาที่แสดงถึงสมรรถนะของทันตกรรมครอบครัว
	วัตถุประสงค์เชิงพฤติกรรม
	เนื้อหา

	สมมรรถนะ ที่ 1: Person-centered care: การดูแลที่มีผู้คนเป็นศูนย์กลาง 
1. ใช้แนวคิดการดูแลที่มีบุคคลเป็นศูนย์กลางในการบริบาลผู้ป่วยได้ 
2. ใช้แนวคิดพฤติกรรมสุขภาพและสังคมศาสตร์เพื่อปลี่ยนแปลงการดูแลสุขภาพช่องปากของบุคคลและครอบครัวได้ ใช้กระบวนการการสื่อสารโดยมุ่งเน้นบุคคลเป็นศูนย์กลางในการสร้างการมีส่วนร่วมของบุคคลและครอบครัวในการดูแลสุขภาพช่องปากได้ 






	

1. แนวคิดเวชศาสตร์ครอบครัว: แนวคิดผู้ป่วยเป็นศูนย์กลาง องค์ประกอบให้ครอบคลุมประเด็น ดังนี้
· Exploring both disease and illness experience: ค้นหาโรคและความเจ็บป่วย ไปพร้อมกัน
· Understanding the whole person: ทำความเข้าใจชีวิตผู้ป่วย
· Finding common ground: วางแนวทางการรักษาร่วมกัน
· Incorporating prevention and health promotion: มีการส่งเสริมสุขภาพและป้องกันโรค
· Enhancing the doctor-patient relationship: สร้างความสัมพันธ์ที่ดีระหว่างแพทย์และผู้ป่วย
· Being realistic: ตั้งอยู่บนพื้นฐานความเป็นจริง
หรือแนวคิดอื่นๆที่สามารถนำมาใช้อธิบายการดูแลหรือบริบาลผู้ป่วยเป็นศูนย์กลาง ด้วยหลักฐานทางวิชาการ 

2. ระบบครอบครัว การประเมินครอบครัว 
3. การสื่อสารในการดูแลที่มีบุคคลเป็นศูนย์กลาง
· เทคนิคการให้คำปรึกษา
4. ความรู้พื้นฐานด้านพฤติกรรมศาสตร์และสังคมศาสตร์ที่เกี่ยวข้องกับสุขภาพ เช่น ทฤษฎีจิตบำบัด Satir model, ขั้นตอนการเปลี่ยนแปลงพฤติกรรม (stage of change model), รูปแบบความเชื่อด้านสุขภาพ (health believe model), พฤติกรรมสุขภาพหรือพฤติกรรมอนามัย (health behavior), การจัดการตนเอง (self-management)

	สมมรรถนะ ที่ 2: Family-oriented care: การดูแลผู้ป่วยโดยเข้าใจภาพรวมทั้งหมดของครอบครัว
1. วิเคราะห์ครอบครัว ที่สอดคล้องต่อการวางแผนการบริบาลสุขภาพช่องปากได้
2. วางแผนการบริบาล และส่งเสริมป้องกันให้บุคคลและครอบครัวเพื่อเป้าหมายการดูแลตัวเอง (self-care) ได้
	

1. ระบบครอบครัว โครงสร้างครอบครัว กระบวนการภายในบ้าน พัฒนาการหรือวัยของครอบครัว หน้าที่ของครอบครัว ปัญหาครอบครัว รวมทั้งนิเวศวิทยาครอบครัวและ ชุมชน
2. วิธีการประเมินครอบครัว (family assessment) 
3. ทฤษฎีที่เกี่ยวข้องกับการดูแลสุขภาพตนเอง อาทิ 
· ทฤษฎีการดูแลตัวเองของโอเร็ม (Dorothea Orem) แบบจำลองความเชื่อเกี่ยวกับสุขภาพ (health belief model)
· การรับรู้ประสิทธิผลแห่งตน (self-efficacy) 
· อัตมโนทัศน์และการเห็นคุณค่าในตน) (self-concept and self-esteem) 
· ทฤษฎีเกี่ยวกับความเชื่ออำนาจภายในตนและอำนาจภายนอกตนด้านสุขภาพ (internal and external health locus of control) 
· ทฤษฎีการกระทำด้วยเหตุผลและพฤติกรรมตามแผน (theory of reasoned action and theory of planned behavior) 
· ทฤษฎีเกสตัลท์ (Gestalt Theory)

	สมมรรถนะ ที่ 3: Primary care management: การจัดบริการปฐมภูมิ
1. อธิบายแนวคิด หลักการของระบบสุขภาพปฐมภูมิได้
2. วิเคราะห์องค์ประกอบที่มีอิทธิพลต่อระบบสุขภาพปฐมภูมิ และการจัดบริการปฐมภูมิได้
3. เชื่อมโยงระบบสุขภาพชุมชนกับการจัดการระบบบริการปฐมภูมิได้
4. ออกแบบบริการสุขภาพช่องปากปฐมภูมิที่มีความเชื่อมโยงกับระบบสุขภาพระดับทุติยภูมิ และตติยภูมิ โดยใช้ครอบครัวและชุมชนเป็นฐาน (family-based care and community-oriented care) ได้
5. อธิบายลักษณะของการจัดบริการสุขภาพที่คำนึงถึงความ เป็นธรรม เกิดความไว้วางใจและความสัมพันธ์ระหว่างผู้ให้บริการกับผู้รับบริการ (trust and relationship)  
6. ใช้ข้อมูลสารสนเทศและเทคโนโลยีเพื่อการจัดบริการได้
	

1. Health system science and health system in Thailand
· วิทยาการระบบสุขภาพ
· ระบบสุขภาพของประเทศไทย
· ทักษะในการบริหารรจัดการ
· จัดการการข้อมูลสารสนเทศ
2. แนวคิดสุขภาพปฐมภูมิ
3. ระบบประกันสุขภาพและกฏหมายที่เกี่ยวข้องกับการจัดบริการปฐมภูมิ เช่น พรบ. ระบบสุขภาพปฐมภูมิ, สิทธิการรักษาพยาบาล
4. ระบบสุขภาพชุมชน (community health system) และ การดูแลผู้ป่วยโดยเข้าใจภาพรวมทั้งหมดของชุมชน (community-oriented care) 
· ระบบสุขภาพชุมชน
· พหุลักษณ์การแพทย์
· ภูมิปัญญาท้องถิ่น
· แนวคิดการเจ็บไข้ได้ป่วย illness, sickness and disease 
5. ปัจจจัยสังคมกำหนดสุขภาพ (social determinants of health)
6. ภาวะผู้นำทางด้านสุขภาพ (leadership) และการทำงานเป็นทีม  
7. การบริหารจัดการและประเมินผลโครงการ (project management and evaluation)

	สมมรรถนะที่ 4: Skillful clinician: มีทักษะทางคลินิกที่แม่นยำ 
1. อธิบายความรู้ทางวิทยาศาสตร์การแพทย์และทันตแพทย์พื้นฐานของร่างกายและจิตใจของบุคคลทุกช่วงวัยได้
2. ให้การดูแลทางทันตกรรมพื้นฐานแก่บุคคลทุกช่วงวัย และจัดการปัญหาสุขภาพช่องปากผู้ป่วยในสถานการณ์ที่ยุ่งยาก (difficult situation) ได้
3. ให้คำปรึกษาและแนะนำในการจัดการปัญหาสุขภาพช่องปากสำหรับผู้ป่วยในสถานการณ์ที่ยุ่งยาก (difficult situation) ได้ 
4. ใช้ทักษะการทำงานที่ไม่ใช่เทคนิคทางการแพทย์ (non-technical skills) เพื่อการบริบาลบุคคลทุกช่วงวัย และผู้ป่วยในสถานการณ์ที่ยุ่งยาก (difficult situation) ได้
	


1. แนวคิดการบริบาลอย่างสมเหตุสมผล (rational dental care) 
2. แนวคิดเกี่ยวกับการจัดการผู้ผู้ป่วยในสถานการณ์ที่ยุ่งยาก (difficult situation) 
3. ใช้ทักษะการทำงานที่ไม่ใช่เทคนิคทางการแพทย์ (non-technical skill)[footnoteRef:5] เช่น deep listening, empathy, decision making, conflict management, situation awareness  [5:  Non-technical skills หรือทักษะการทำงานที่ไม่ใช่เทคนิคทางการแพทย์แต่มีความสำคัญต่อความปลอดภัยของผู้ป่วย เช่น situation awareness, decision making, team working, communication, leadership, stress and fatigue management ] 

4. หลักการเยี่ยมบ้าน และทักษะที่เกี่ยวข้องกับการเยี่ยมดูแลผู้ป่วยที่บ้าน

	สมมรรถนะที่ 5: Practice-based learning and Improvement : เรียนรู้และการพัฒนาตนเองจากการปฏิบัติ
1. แสดงถึงการเรียนรู้และเพิ่มประสบการณ์ของตนเองจากการปฏิบัติได้ 
2. วิพากษ์บทความและงานวิจัยทางการแพทย์ ทันตแพทย์ และสาธารณสุขได้ 
3. ดำเนินการวิจัยทางทันตแพทย์และสาธารณสุขได้ 
4. นำหลักฐานเชิงประจักษ์มาประยุกต์ใช้ในการดูแลสุขภาพช่องปาก
	


1. ความรู้พื้นฐานและทักษะด้านงานวิจัย
2. วิพากษ์บทความและงานวิจัยทางการแพทย์ (critical appraisal) และนำหลักฐานเชิงประจักษ์มาประยุกต์ใช้ในการดูแลสุขภาพช่องปาก


















ภาคนวก จ
เนื้อหาในการสอบข้อเขียน
หมวดที่ 1 แนวคิดเวชศาสตร์ครอบครัว
1. แนวคิดเวชศาสตร์ครอบครัว
2. แนวคิดผู้ป่วยเป็นศูนย์กลาง โดยครอบคลุมในประเด็นดังนี้ 
· Exploring both disease and illness
· Understanding the whole person: ทำความเข้าใจชีวิตผู้ป่วย
· Finding common ground: วางแนวทางการรักษาร่วมกัน
· Incorporating prevention and health promotion: มีการส่งเสริมสุขภาพและป้องกันโรค
· Enhancing the doctor-patient relationship: สร้างความสัมพันธ์ที่ดีระหว่างแพทย์และผู้ป่วย
· Being realistic: ตั้งอยู่บนพื้นฐานความเป็นจริง
หรือแนวคิดอื่นๆที่สามารถนำมาใช้อธิบายการดูแลหรือบริบาลผู้ป่วยเป็นศูนย์กลาง ด้วยหลักฐานทางวิชาการ 
3. ระบบครอบครัว การประเมินครอบครัว 
4. การสื่อสารในการดูแลที่มีบุคคลเป็นศูนย์กลาง
· เทคนิคการให้คำปรึกษา

หมวดที่ 2 ความรู้พื้นฐานด้านพฤติกรรมศาสตร์และสังคมศาสตร์ที่เกี่ยวข้องกับสุขภาพ 
1. ทฤษฎีทางพฤติกรรมศาสตร์ และ ทฤษฎีที่เกี่ยวข้องกับการดูแลสุขภาพตนเอง อาทิ ขั้นตอนการเปลี่ยนแปลงพฤติกรรม (stage of change model), รูปแบบความเชื่อด้านสุขภาพ (health believe model) ทฤษฎีการดูแลตัวเองของโอเร็ม (Dorothea Orem) แบบจำลองความเชื่อเกี่ยวกับสุขภาพ (health belief model) การรับรู้ประสิทธิผลแห่งตน (self-efficacy) อัตมโนทัศน์และการเห็นคุณค่าในตน (self-concept and self-esteem) ทฤษฎีเกี่ยวกับความเชื่ออำนาจภายในตนและอำนาจภายนอกตนด้านสุขภาพ (internal and external health locus of control) ทฤษฎีการกระทำด้วยเหตุผลและพฤติกรรมตามแผน (theory of reasoned action and theory of planned behavior) ทฤษฎีเกสตัลท์(Gestalt Theory) 
2. ทฤษฎีจิตบาบัด อาทิ Satir model
3. อื่น ๆ อาทิ พฤติกรรมสุขภาพหรือพฤติกรรมอนามัย (health behavior) การจัดการตนเอง (self-management) 

หมวดที่ 3 ระบบครอบครัว นิเวศวิทยาครอบครัวและชุมชน
1. ระบบครอบครัว โครงสร้างครอบครัว กระบวนการภายในบ้าน พัฒนาการหรือวัยของครอบครัว หน้าที่ของครอบครัว ปัญหาครอบครัว รวมทั้งนิเวศวิทยาครอบครัวและ ชุมชน
2. วิธีการประเมินครอบครัว (family assessment) อาทิ วิธีประเมินครอบครัวของ McGill หรือ วิธีการประเมินอื่น ๆ 

หมวดที่ 4 วิทยาการระบบสุขภาพ (health system science) และระบบสุขภาพในประเทศไทย 
1. วิทยาการระบบสุขภาพ (health system science) 
2. ระบบสุขภาพในประเทศไทย 
3. ทักษะในการบริหารรจัดการ
4. จัดการการข้อมูลสารสนเทศ
5. แนวคิดการบริการสุขภาพปฐมภูมิ 
6. ระบบประกันสุขภาพและกฏหมายที่เกี่ยวข้องกับการจัดบริการปฐมภูมิ อาทิ พรบ. ระบบสุขภาพปฐมภูมิ และ สิทธิการรักษาพยาบาล
7. ระบบสุขภาพชุมชน (community health system) และ การดูแลผู้ป่วยโดยเข้าใจภาพรวมทั้งหมดของชุมชน (community-oriented care)
· ระบบสุขภาพชุมชน
· พหุลักษณ์การแพทย์
· ภูมิปัญญาท้องถิ่น
· แนวคิดการเจ็บไข้ได้ป่วย (illness, sickness and disease)
· ปัจจัยสังคมกำหนดสุขภาพ (social determinants of health)
· ภาวะผู้นำทางด้านสุขภาพ (leadership) และการทำงานเป็นทีม  
· การบริหารจัดการและการประเมินผลโครงการ (project management and evaluation)

หมวดที่ 5 ทักษะทางคลินิกเพื่อการบริบาลผู้ป่วย  
1. แนวคิดการบริบาลอย่างสมเหตุสมผล (rational dental care) 
2. แนวคิดเกี่ยวกับการจัดการผู้ป่วยในสถานการณ์ที่ยุ่งยาก (difficult situation) 
3. ใช้ทักษะการทำงานที่ไม่ใช่เทคนิคทางการแพทย์ (non-technical skill) อาทิ deep listening, empathy decision making conflict management situation awareness
4. หลักการเยี่ยมบ้าน และทักษะที่เกี่ยวข้องกับการเยี่ยมดูแลผู้ป่วยที่บ้าน

หมวดที่ 6 ระเบียบวิธีวิจัยด้ายวิทยาศาสตร์สุขภาพช่องปาก
1. ความรู้พื้นฐานและทักษะด้านงานวิจัย
2. หลักฐานเชิงประจักษ์และมาประยุกต์ใช้ใน การดูแลสุขภาพช่องปาก
ภาคผนวก ฉ 
แฟ้มประวัติ ประสบการณ์และผลงานของทันตแพทย์ สาขาวิชาทันตกรรมครอบครัว

วัตถุประสงค์  เพื่อแสดงให้เห็นผลงานของทันตแพทย์ในมิติต่าง ๆ หลังจบทันตแพทยศาสตรบัณฑิตและหลักสูตรหลังปริญญาฯ จนถึงปัจจุบัน ในความสามารถและศักยภาพที่ชัดเจน ซึ่งส่งผลต่อการพัฒนาความก้าวหน้าของวิชาชีพทันตแพทย์ สังคมสุขภาพ หรือสุขภาพของประชาชน 

ทพ./ทพญ. ............................................................................................ เลขที่ใบประกอบโรคศิลป์ .........................

ประวัติการศึกษา
ทันตแพทยศาสตรบัณฑิต พ.ศ.  ..............	สถาบัน

การศึกษาหลังปริญญาฯ 
ปี พ.ศ.		ชื่อปริญญา		                 สาขาวิชา		    สถาบัน
......................   ...............................................................   ......................................   ......................................
......................   ...............................................................   ......................................   ......................................
......................   ...............................................................   ......................................   ...................................... 
......................   ................................................................   ......................................   ......................................
  
ประวัติการทำงาน
      ปี พ.ศ.		 ตำแหน่ง		    หน่วยงาน	     ความรับผิดชอบหลัก
......................    ……...................................    
......................    ……...................................    ..............................................   .......................................................



ข้าพเจ้า ทพ./ทพญ........................................................................... ขอรับรองว่าข้อมูลที่นำเสนอในแฟ้มผลงานทั้งหมด เป็นความจริง ซึ่งคณะอนุกรรมการสอบ สาขาทันตกรรมครอบครัว สามารถสอบถามหรือขอข้อมูลเพิ่มเติมตามสมควร      


1. งานวิชาการ /งานวิจัย /การนำเสนอผลงาน (academic /research /publication/presentation)
ผู้นำเสนอต้องแสดงให้เห็นถึงกิจกรรมหรือผลงานทางวิชาการ อาทิ งานวิจัย บทความวิชาการ ตำรา การนำเสนอผลงานในที่ประชุมระดับชาติหรือระดับนานาชาติ (ให้กรอกข้อมูลในตาราง สามารถเพิ่มตารางต่อไปในรูปแบบเดียวกัน โดยเรียงลำดับจากผลงานล่าสุดก่อน)

	ปี พ.ศ.
ที่ทำกิจกรรม
	ชื่องานวิจัย /ชื่อบทความวิชาการ /
ชื่อผลงานที่นำเสนอ
	ข้อมูลสำคัญเพื่อความเข้าใจโดยย่อ


	
	
	

	
	
	

	
	
	

	
	
	



2. การปฏิบัติงานบริการที่สอดคล้องกับสาขาวิชาทันตกรรมครอบครัว
ผู้นำเสนอต้องแสดงให้เห็นถึงการนำความรู้และทักษะในสาขาวิชาทันตกรรมครอบครัว และการบริบาลผู้ป่วยร่วมกับการดูแลระดับครอบครัวและชุมชนเชื่อมโยงกับระบบสุขภาพปฐมภูมิ หรือ การมีส่วนร่วมในการพัฒนาระบบบริการระบบสุขภาพช่องปาก (ให้กรอกข้อมูลเรียงลำดับจากสถานที่ปฏิบัติงานล่าสุดก่อน)

ชื่อหน่วยงาน..........................ช่วงปี พ.ศ. ................. ถึง..................
ลักษณะงานที่ทำ ...................................................................................................................................................
..............................................................................................................................................................................
ปริมาณชั่วโมงเฉลี่ย/สัปดาห์...............................................จำนวนผู้รับบริการเฉลี่ย/สัปดาห์...............................
บุคคลอ้างอิง* .......................................................................................................................................................
(* หมายถึง บุคคลที่สามารถรับรองการทำงานของท่าน ณ สถานที่นี้)

ชื่อหน่วยงาน.................................ช่วงปี พ.ศ. ................. ถึง..................
ลักษณะงานที่ทำ ...................................................................................................................................................
..............................................................................................................................................................................
ปริมาณชั่วโมงเฉลี่ย/สัปดาห์...............................................จำนวนผู้รับบริการเฉลี่ย/สัปดาห์.............................
บุคคลอ้างอิง  ........................................................................................................................................................

ชื่อหน่วยงาน....................................................................ช่วงปี พ.ศ. ................. ถึง..................
ลักษณะงานที่ทำ ...................................................................................................................................................
..............................................................................................................................................................................
ปริมาณชั่วโมงเฉลี่ย/สัปดาห์...............................................จำนวนผู้รับบริการเฉลี่ย/สัปดาห์..............................
บุคคลอ้างอิง  ........................................................................................................................................................
3. การพัฒนาความรู้ /การแลกเปลี่ยนเรียนรู้ทางวิชาการ (continuing education course /lecturer for dental or health professional organization) 
ผู้นำเสนอต้องแสดงให้เห็นถึงการพัฒนาความรู้หรือทักษะหลังจบการศึกษาหลังปริญญาฯ หรือการแลกเปลี่ยนเรียนรู้ ทางวิชาการ เช่น เป็นวิทยากรให้ชมรม /สมาคมวิชาชีพต่างๆ ร่วมสัมมนาหรือประชุมวิชาการทั้งในและต่างประเทศ (แนบเอกสารรับรองหน่วยกิจกรรมการศึกษาต่อเนื่อง) (ให้กรอกข้อมูลในตาราง ย้อนหลัง 3-5 ปี โดยให้เรียงลำดับกิจกรรมที่ท่านเป็นวิทยากร /นำการสัมมนาขึ้นก่อน และเรียงลำดับจากกิจกรรมล่าสุด)

	วัน/เดือน/ปี
	ชื่องานประชุม/สัมมนา/กิจกรรม
	หน่วยงานที่รับผิดชอบ
	บทบาทของท่าน
(วิทยากร/ประธาน session/ผู้ดำเนินรายการ/ผู้เข้าประชุม)

	
	

	
	

	
	

	
	

	
	

	
	

	
	

	
	




4. งานจิตอาสาอื่น ๆ เพื่อพัฒนาวิชาชีพและสังคม (volunteer work for professional & social works)
เช่น เป็นวิทยากรให้ความรู้กับประชาชน, เขียนบทความวิชาการด้านสุขภาพเพื่อประชาชน, ให้บริการทันตกรรม ผ่านองค์กรการกุศล หรือองค์กรสาธารณะต่าง ๆ (ให้กรอกข้อมูลในตาราง ย้อนหลัง 3-5 ปี และเรียงลำดับจากกิจกรรมล่าสุดก่อน)

	วัน/เดือน/ปี
	กิจกรรม และชื่อหน่วยงาน /องค์กรที่ทำกิจกรรม
	บทบาทของท่าน

	
	

	

	
	

	

	
	

	




ภาคผนวก ช
รายงานผู้ป่วยและเอกสารหลักฐานประกอบรายงานผู้ป่วย
การจัดพิมพ์เอกสารรายงานผู้ป่วยให้จัดทำเป็นรูปเล่มทั้ง 2 ราย และอัปโหลดเอกสารผู้ป่วยในระบบสมัครสอบ          ของราชวิทยาลัย การเขียนให้ใช้ภาษาไทยให้มากที่สุด ใช้ศัพท์บัญญัติของราชบัณฑิตยสถาน การเรียกชื่อฟันให้เป็นไปตามระบบ FDI (Federation Dentaire Internationale) แบบ two-digit system พิมพ์อย่างชัดเจนบนกระดาษขนาด A4 ตัวหนังสือ (font style) แบบ Angsana New หรือ Sarabun ขนาด (font size) 16 พิมพ์ห่างจากขอบกระดาษด้านซ้าย 1.5 นิ้ว ห่างจากขอบกระดาษด้านขวาและขอบกระดาษด้านบนและล่าง 1.0 นิ้ว ทั้งนี้ เนื้อหาหลักของรายงานทั้ง 2 ราย รวมกันแล้วต้องมีความยาวไม่เกิน 30 หน้า สำหรับหลักฐานประกอบเนื้อหาในรายงาน ขอให้แสดงไว้ในภาคผนวก
การจัดรูปเล่มเอกสาร 
1. หน้าปก ต้องแสดงชื่อผู้สมัครสอบให้ชัดเจน
2. มีใบคั่นหน้า แยกส่วนต่างๆของรายงานให้ชัดเจน เช่น แยกรายงานของแต่ละเคส และ แยกรายงานบริบาล กับการจัดบริการ
3. ภาคผนวก แสดงหลักฐาน หลักฐานเชิงประจักษ์ หรือข้อมูลในส่วนอื่นๆที่เกี่ยวข้องหรือสนับสนุนเนื้อหาหลักของรายงาน 
4. เอกสารแสดงความยินยอมหรืออนุญาตให้นำข้อมูลผู้ป่วยมาเผยแพร่ เช่น การใช้ฐานข้อมูลทางการแพทย์ของโรงพยาบาล หรือ การอนุญาตให้ใช้ภาพถ่ายส่วนบุคคล 

รายละเอียดของรายงานผู้ป่วย
คุณลักษณะของรายงานผู้ป่วย เป็นผู้ป่วยที่มีระยะเวลาของการดูแลอย่างต่อเนื่องมากกว่า 6 เดือนขึ้นไป และ จะต้องแสดงให้เห็นถึงการดูแลผู้ป่วยตามคุณค่าของหลักของทันตกรรมครอบครัว และหลักการเวชศาสตร์ครอบครัว โดยครอบคลุมใน 3 หลักการ ได้แก่ 
1. ความสัมพันธ์ระหว่างแพทย์ ผู้ป่วย และครอบครัวผู้ป่วย (Doctor Patient-family relationship)
2. การบริบาลระดับปฐมภูมิที่มีคุณภาพสำหรับทุกกลุ่มอายุ (High quality primary care provider)
3. งานเวชปฏิบัติที่อยู่บนพื้นฐานชุมชนและประชากร (Community and population based practice)
จำนวนรายงานผู้ป่วย: จำนวน 2 ราย กำหนดให้ รายที่ 1 เป็นรายงานหลัก และ รายที่ 2 เป็นรายงานรอง 
รายงานหลัก หมายถึง รายงานบริบาลผู้ป่วยและการจัดบริการ* ที่มีรายละเอียดตามองค์ประกอบที่กำหนดครบถ้วนหรือค่อนข้างสมบูรณ์ โดยอาจจะยังขาดบางประเด็นที่สำคัญที่เป็นข้อจำกัดในการแสดงถึงสมรรถนะของการเป็นผู้เชี่ยวชาญสาขาทันตกรรมครอบครัวของผู้สอบ
รายงานรอง หมายถึง รายงานบริบาลผู้ป่วยและ/หรือการจัดบริการ** ที่มีรายละเอียดตามองค์ประกอบค่อนข้างสมบูรณ์ โดยมีประเด็นสำคัญที่เป็นส่วนเสริมในรายงานผู้ป่วยที่เป็นเคสหลัก เพื่อช่วยแสดงถึงสมรรถนะของการเป็นผู้เชี่ยวชาญสาขาทันตกรรมครอบครัวของผู้สอบ
* หมายเหตุ รายงานหลักจะต้องแสดงถึงการบริบาลผู้ป่วยและจัดบริการเพื่อผู้ป่วยรายดังกล่าว และขยายไปยังกลุ่มเป้าหมายที่มีลักษณะปัญหา ความเจ็บป่วยหรือการดูแลคล้ายกันในชุมชน 
** หมายเหตุ สำหรับรายงานรองแสดงถึงการบริบาลผู้ป่วย แต่อาจจะแสดงการจัดบริการในกรณี ดังต่อไปนี้ 1) การจัดบริการในรายงานหลักได้แสดงองค์ประกอบครบถ้วนสมบูรณ์แล้ว หรือ 2) มีการจัดบริการร่วมกันกับผู้ป่วยที่นำเสนอในรายงานหลัก 
หรือ รายงานรอง แสดงถึงการบริบาลผู้ป่วยและการจัดบริการ ในกรณีที่ต้องการให้เป็นส่วนเสริมในองค์ประกอบที่ไม่สมบูรณ์ในรายงานหลัก 

องค์ประกอบที่สำคัญในรายงานผู้ป่วยในแต่ละราย ต้องประกอบด้วย 2 ส่วนที่มีความสอดคล้องกัน ได้แก่
1) การวางแผนและการบริบาลผู้ป่วยร่วมกับการดูแลระดับครอบครัวและชุมชนตามคุณค่าหลัก หลักการเวชศาสตร์ครอบครัว
โดยผู้ป่วยในที่นี้ จะต้องเป็น “ผู้ป่วยในสถานการณ์ที่ยุ่งยาก” (patient with difficult situation) คือ ผู้ป่วยที่มีความยุ่งยากในการรับบริการทันตกรรม เนื่องจากปัจจัยหลายมิติ ไม่ใช่เพียงแค่ความซับซ้อนทางคลินิก แต่เป็นปัญหาพฤติกรรม จิตใจ ครอบครัว สังคม หรือระบบบริการสุขภาพศึกษาจากสรุปแนบท้าย และเอกสาร BDA Case Mix 2019 (https://www.bda.org/media/wd5nwcpc/case-mix-2019.pdf)
2) การจัดบริการสุขภาพช่องปากให้กับผู้ป่วยด้วยแนวคิดสุขภาพปฐมภูมิ โดยการจัดบริการเป็นไปเพื่อผู้ป่วยและขยายผลไปยังกลุ่มเป้าหมายที่มีลักษณะปัญหา ความเจ็บป่วย หรือการดูแลที่คล้ายกัน 

********************************************************************************************************************
หัวข้อที่ควรแสดงในรายงานผู้ป่วย
ในรายงานส่วนที่ 1 การบริบาลผู้ป่วย และ ส่วนที่ 2 การจัดบริการสุขภาพช่องปากด้วยแนวคิดระบบสุขภาพปฐมภูมิ  กำหนดให้มีรายละเอียด ตามหัวข้อต่อไปนี้ 
ส่วนที่ 1 การบริบาลผู้ป่วย
1. Case narrative: เรื่องเล่าของผู้ป่วย
1.1 เรื่องเล่าของผู้ป่วย เพื่อเล่ารายละเอียดของผู้ป่วยให้ครอบคลุมมิติของชีวิตและสุขภาพ อาจเป็นการเชื่อมโยงประสบการณ์ของผู้ป่วยกับการดูแลรักษา โดยเน้นทั้งด้านชีวภาพและชีวประวัติของผู้ป่วย
วัตถุประสงค์: เพื่อแสดงว่า ผู้ป่วยที่นำมารายงานนี้ เป็นผู้ป่วยที่มีความยุ่งยาก (Patient with Difficult situation) ผู้ป่วยต้องการดูแลสุขภาพช่องปาก การรักษาทางทันตกรรมโดยเน้นที่ลักษณะของผู้ป่วย ครอบครัว และ สิ่งแวดล้อม การดูแลที่ต้องอาศัยสมรรถนะความเชี่ยวชาญของทันตแพทย์ครอบครัว 
1.2 สรุปสถานการณ์ที่ยุ่งยากของผู้ป่วย 
วิเคราะห์และสรุปจากเรื่องเล่าในข้อ 1.1  โดยผู้เขียนแสดงให้เห็นว่าผู้ป่วยรายดังกล่าว เป็นผู้ป่วยที่มีความยุ่งยาก (Patient with Difficult situation) ส่งผลหรือมีความจำเป็นต่อการรักษาและบริบาล โดยแสดงให้เห็นถึงความสอดคล้องกับเนื้อหาในส่วนถัดไปของรายงาน

2. การวางแผนการดูแล และ การดูแล  
ประกอบด้วยหัวข้อย่อยดังนี้
2.1 การประเมินผู้ป่วย 
เพื่อแสดงถึงการค้นหาโรคและความเจ็บป่วยร่วมกัน แสดงถึงการทำความเข้าใจถึงบริบทของผู้ป่วย เพื่อนำไปสู่การประเมินโรคและความเจ็บป่วย ปัจจัย บริบทเงื่อนไขที่ส่งผลต่อสุขภาพของผู้ป่วยอย่างเป็นองค์รวม จำแนกออกเป็น
2.1.1: ประเมินโรคและความเจ็บป่วย 
อาจจะใช้หลักการ หรือวิธีการดังต่อไปนี้ โดยรายละเอียดครอบคลุมในประเด็นต่างๆ ได้แก่
▪ Disease Exploration: Chief complaint, Present Illness, Past Medical History, Medication, Laboratory test 
▪ Illness Exploration: IFFE หรือ Satir's analysis 
▪ Whole person exploration: Proximal and Distal context 
· และ อื่นๆ
การเขียนพรรณนาควรแสดงถึงการเลือก/การใช้หลักการ เครื่องมือในการประเมินและแสดงผลการประเมิน
2.1.2 การประเมินครอบครัว ชุมชน สังคมของผู้ป่วย (Family and Community Context)
อาจจะใช้หลักการหรือวิธีการดังต่อไปนี้ โดยรายละเอียดครอบคลุมในประเด็นต่างๆ ประกอบด้วย
▪ Family structure: Genogram (ดังตัวอย่าง), Hierarchy, Family role 
▪ Family characteristic: ความสัมพันธ์ การแสดงออกต่อกัน บทบาทในการดูแล การมีส่วนร่วมแลสนับสนุนซึ่งกันและกัน 
▪ Family process and family across time: ความเปลี่ยนแปลงของครอบครัวที่สำคัญ (ดังตัวอย่าง)
· และ อื่นๆ
โดยแสดงให้เห็นถึงการใช้เครื่องมือที่เหมาะสมครอบคลุมในประเด็นต่างๆ

2.2 Problem list, Goal of Care, Action, Patient’s Context/Condition
วัตถุประสงค์เพื่อ สรุปปัญหา และ ลำดับความสำคัญของปัญหา (Problem list) กำหนดเป้าหมายในการบริบาลผู้ป่วย การบริบาล และ บริบทหรือเงื่อนไขของผู้ป่วย (ดังตัวอย่าง) **โดยแสดงให้เห็นถึงปัญหา เป้าหมายที่เกิดจากการยอมรับร่วมกันของผู้ป่วย ครอบครัว
Problem list หมายถึง ปัญหาที่ได้รับการประเมินแล้ว และจำเป็นต้องได้รับการวางแผนบริบาล 
Goal of care หมายถึง เป้าหมายหรือผลลัพธ์ของการบริบาล ของแต่ละ problem list
Action หมายถึง วิธีการบริบาล วิธีการดำเนินการที่เป็นรูปธรรม โดยอาจจะระบุผู้ดำเนินการ สถานที่ ร่วมด้วย
Patient’s Context/Condition หมายถึง เงื่อนไขหรือบริบทของผู้ป่วย ที่สอดคล้องหรือเป็นเหตุผลในการ 
ตั้งเป้าหมาย และ วิธีการบริบาล 

2.3 วิคราะห์ปัญหา 
วัตถุประสงค์เพื่อ แสดงถึงการวิเคราะห์ปัญหา โดยแสดงความเชื่อมโยงข้อมูลจากข้อ 2.1, 2.2 และ 2.3 เพื่อนำไปสู่แผนการรักษาในข้อ 2.4 
2.4 แผนการรักษา (Treatment plan) แผนการดูแล (Care plan) และวิธีการดูแล
วัตถุประสงค์ อธิบายแผนการดูแล การบริบาลผู้ป่วย ผลลัพธ์จากการบริบาลและการประเมินผลลัพธ์ โดยแสดงให้เห็นถึง ลำดับหรือขั้นตอนของแผน และกระบวนการบริบาล ตลอดจนกระบวนการดูแลที่แสดงให้เห็นการดูแลแบบประสานสอดคล้องกับสหสาขาอื่นๆหรือองค์กรอื่นๆในชุมชน (Coordinate care) 
จำแนกออกเป็น
แผนการดูแล: ครอบคลุมการส่งเสริม ป้องกัน รักษา คงสภาพ พื้นฟูสภาพ ให้เกิดการดูแลด้วยตัวเอง ครอบครัวและชุมชน โดยสะท้อนให้เห็นถึงการดูแลแบบครอบคลุม (Comprehensive Care)
วิธีการดูแล : อธิบายให้เป็นรูปธรรม ช่วงเวลา หัตถการ หรือ กิจกรรมที่ทำ

3. ผลลัพธ์
แสดงผลลัพธ์ในแต่ละมิติ ดังต่อไปนี้
3.1 ผลลัพธ์ของกิจกรรมการดูแล: แสดงถึงกิจกรรมที่ได้ดำเนินการ โดยสะท้อนให้เห็นถึงการดูแลแบบครอบคลุม (Comprehensive Care) โดยครอบคลุมทั้ง การป้องกันโรค (Prevention) การส่งเสริมสุขภาพ (Health Promotion) การรักษา (Treatment) การบำบัด (Cure)  
3.2 ผลลัพธ์เชิงพฤติกรรมของบุคคลและบทบาทของครอบครัว: แสดงถึงพฤติกรรมที่เปลี่ยนแปลงไป ที่สะท้อนถึงการนำไปสู่การดูตัวเอง หรือการถูกดูแลโดยผู้อื่น (Self-care or self-care by other) 
3.3 ผลลัพธ์เชิงการเปลี่ยนแปลงตามลำดับเวลา (timeline): นำเสนอผลการดูแลในรูปแบบ Timeline เพื่อแสดงให้เห็นพัฒนาการและประเด็นสำคัญของการบริบาล โดยเน้นให้เห็นถึง ความต่อเนื่องของการดูแล (Continuity of Care) ซึ่งครอบคลุมตั้งแต่การเริ่มต้น การติดตาม และการปรับปรุงการรักษาอย่างเป็นระบบ
3.4 ผลลัพธ์เชิงกระบวนการ: แสดงถึงการประเมินกระบวนการดูแลและผลลัพธ์ของการดูแล ที่แสดงให้เห็นว่าระหว่างแพทย์ ผู้ป่วยและครอบครัว ได้มีการตัดสินใจถึงการดูแลและเป้าหมายร่วมกัน (shared decision) ความสัมพันธ์ระหว่างแพทย์ ผู้ป่วย และครอบครัวผู้ป่วย (Doctor Patient-family relationship)
4. สรุปผลการบริบาล และอภิปรายผล
วัตถุประสงค์ เพื่อแสดงความเชื่อมโยงว่ามีการวางแผน กระบวนการดูแล ตลอดจนการกำหนดเป้าหมายกับหลักการที่ระบุคุณค่าหลักและสมรรถนะของทันตกรรมครอบครัว ระบุข้อดี ข้อจำกัดของการบริบาลในผู้ป่วยรายนี้ และเสนอแนวทางปรับปรุงแก้ไข 
*** ในหัวข้อ แผนการรักษา แผนการดูแล และการดูแล มีเป้าหมายเพื่อให้ ผู้สอบได้แสดงให้เห็นถึงความรู้ความสามารถตามสมรรถนะของทันตแพทย์ครอบครัว โดยเฉพาะ Patient-centered care, Family oriented-care และ skillful clinician

ตัวอย่างการเขียนแผนผังครอบครัว แผนผังแสดงการประเมินผู้ป่วยในมิติต่างๆ

[image: The image depicts a family tree diagram with various life events, including the deaths of parents, a heart condition, and a rejection from school.  AI-generated content may be incorrect.]

ที่มา:https://sc.pcu.in.th/form/file/file-48.pdf
[image: The image depicts a genogram, a visual representation of a family's genealogy, illustrating various relationships and health conditions.  AI-generated content may be incorrect.]
ที่มา: https://www.slideshare.net/slideshow/genogram-ppt-12740801/12740801






[image: The image illustrates a family's health assessment, showing a son's birth in 2545, a daughter's birth in 2551, the father's income from vegetable sales decreasing, and the father developing CVA symptoms.  AI-generated content may be incorrect.]
[image: The image is a family assessment flow chart, showing various life events and ages for different family members.  AI-generated content may be incorrect.]





ตัวอย่างการเขียนเพื่อแสดง Problem list, Goal of Care, Action, Patient’s Context/Condition
	Problem list
	Goal of care
	Action
	Patent’s context/condition

	เคี้ยวอาหารไม่สะดวก เนื่องจากฟันปลอมหลวม และอนามัยช่องปากไม่ดี
	เคี้ยวอาหารได้ปกติ มีฟันเทียมที่ดี และอนามัยช่องปากดี
	รักษาทันตกรรมที่บ้านหรือหน่วยบริการ
ใส่ฟันเทียมและฝึกเคี้ยวอาหาร
ติดตามการทำความสะอาดช่องปาก
	การถอดใส่ฟันปลอม และการทำความสะอาดอาจจะทำโดย ภรรยาผู้ดูแล 
พิจารณาความเป็นไปได้ และทักษะของการทำความสะอาด 

	แขนขาด้านซ้ายอ้อนแรก ไหล่ ข้อศอก ข้อมือ ข้อนิ้วมือ เข่าและข้อเท้าข้างซ้ายติด
	คงสภาพร่างกาย
เน้นกายบริหารป้องกันการกลับเป็นซ้ำ 
	ประสานส่งต่อทีมกายภาพบำบัด
	มีผู้ดูแลคนเดียวคือ ภรรยา ท่ากายภาพที่ต้องใช้แรงอาจจะทำไม่ไหว การทำอย่างสม่ำเสมอ อาจจะต้องมีคนเข้ามาช่วยเหลือบ้าง

	นอนไม่หลับ
	นอนหลับได้ปกติ
	ประสานงานและแลกเปลี่ยนข้อมูลกับทีมพยาบาลและผู้เกี่ยวข้อง 
	-ในจากห้องนอนอยู่ริมถนนใหญ่ มีเสียงรบกวน จากรถยนต์ผ่านตอนกลางคืน
-ไม่มีกิจกรรมทำในตอนกลางวัน ทำให้นอนหลับช่วงกลางวัน

	เหงา เบื่อ อยู่คนเดียว
	สามารถจัดการเมื่อต้องอยู่คนเดียว
สุขภาพจิตดีขึ้น
	ประสานผู้เกี่ยวข้อง นักจิตวิทยาชุมชน ผู้ดูแล ในการหากิจกรรม หรือช่องทางการสื่อสาร
	-ไม่มีกิจกรรมทำในตอนกลางวัน ทำให้นอนหลับช่วงกลางวัน 
- ผู้ดูแล ออกไปทำกิจวัตรส่วนตัว หรือทำกิจกรรมต่างๆ เพื่อเป็นการผ่อนคลายจากการดูแลผู้ป่วยตลอดเวลา

	ความดันโลหิตสูง ไม่สามารถควบคุมภาวะความดันโลหิตสูงได้
	ควบคุมความดันให้อยู่ในระดับปกติ และไม่มีภาวะแทรกซ้อน
	สนับสนุนการควบคุมความดัน การจัดการพฤติกรรม การทานยาและ การพบแพทย์สม่ำเสมอ 
	- ส่วนใหญ่ทานอาหารที่ซื้อจากตลาด ผู้ดูแลทำอาหารบางมื้อ 
- การไปพบแพทย์ที่ รพ. แต่ละครั้งต้องรอลูกไปส่ง 



สรุปลักษณะความยุ่งยากของผู้ป่วย (Patient with Difficult Situation) อ้างอิงจาก BDA Case Mix 2019 (https://www.bda.org/media/wd5nwcpc/case-mix-2019.pdf)

นิยาม ผู้ป่วยที่มีความยุ่งยากในการรับบริการทันตกรรม เนื่องจากปัจจัยหลายมิติ ไม่ใช่เพียงแค่ความซับซ้อนทางคลินิก แต่เป็นปัญหาพฤติกรรม จิตใจ ครอบครัว สังคม หรือระบบบริการสุขภาพ
ลักษณะความยุ่งยาก 4 แบบ
	ลักษณะ
	ตัวอย่าง

	1.ลักษณะพฤติกรรม (Behavioral Traits)

	Demanding/ Manipulative
	· เรียกร้องความสนใจสูง
· ขอบริการพิเศษ
· พยายามควบคุมสถานการณ์

	Aggressive/ Hostile
	· วาจาหรือท่าทีก้าวร้าว
· แสดงความโกรธ
· ไม่เคารพผู้ให้บริการ

	Noncompliance
	· ไม่ยอมรับคำแนะนำ
· ขาดการปฏิบัติตาม
· ไม่มาติดตามการรักษา

	Reassurance-Seeking
	· ค้นหาความมั่นใจซ้ำเล่า
· วิตกกังวลแม้เมื่อได้อธิบาย
· ไม่แน่ใจในการตัดสินใจ

	2. ลักษณะอารมณ์/จิตใจ (Emotional Responses)

	Unrealistic Expectations
	· คาดหวังผลลัพธ์ที่ไม่สมจริง
· ไม่เข้าใจข้อจำกัดการรักษา
· ต้องการสิ่งที่ไม่สามารถทำได้

	Distrust/ Ambivalence
	· ไม่เชื่อใจแพทย์
· ลังเลในการตัดสินใจ
· สงสัยข้อแนะนำการรักษา

	Emotional Instability
	· เปลี่ยนแปลงอารมณ์รวดเร็ว
· ซึมเศร้า วิตกกังวล
· ขาดเสถียรภาพทางอารมณ์

	Medical Complexity
	· โรคประกอบซับซ้อน
· โรคจิตแพทย์
· ความไม่แน่นอนการวินิจฉัย

	3.ลักษณะสังคม (Social & Situational Factors)

	Life Stresses
	· เครียดจากอาชีพ
· ปัญหาครอบครัว
· สูญเสีย สิ่งสำคัญ

	Social Isolation
	· ความเหงา
· แยกตัวจากสังคม
· ขาดเครือข่ายสนับสนุน

	Cultural Barriers
	· ความเชื่อด้านวัฒนธรรม
· อุปสรรคภาษา
· ความเข้าใจต่างกัน

	4.ลักษณะระบบบริการสุขภาพ (Healthcare System Factors)

	Access Barriers
	· เข้าถึงบริการได้ยาก
· ไม่มีการขนส่ง
· เวลาเปิดไม่สะดวก

	Financial Problems
	· ยากจน
· ไม่มีเงินสำหรับการรักษา
· ตัดสินใจโดยพิจารณาอื่น

	Communication Issues
	· ผู้ให้บริการไม่เข้าใจผู้ป่วย
· ขาดความเข้าใจซึ่งกันและกัน
· ภาษาต่างกัน






ส่วนที่ 2 การจัดบริการสุขภาพช่องปาก ด้วยแนวคิดสุขภาพปฐมภูมิ
แสดงถึงการจัดบริการสุขภาพช่องปากด้วยแนวคิดสุขภาพปฐมภูมิ โดยการจัดบริการเป็นไปเพื่อผู้ป่วย (ที่อ้างถึงในส่วนที่ 1) และขยายไปยังกลุ่มเป้าหมายที่มีลักษณะปัญหา ความเจ็บป่วยหรือการดูแลคล้ายกันในชุมชน
1. ที่มาและความสำคัญของการจัดบริการ
1.1 แสดงถึงความเชื่อมโยงกับผู้ป่วย (ที่อ้างถึงในส่วนที่ 1 การบริบาล) และการขยายไปยังกลุ่มผู้ป่วยเป้าหมาย ที่มีลักษณะปัญหา ความเจ็บป่วยหรือการดูแลคล้ายกัน  
1.2 บริบทพื้นที่ ชุมชน และหน่วยบริการสุขภาพ
1.3 ระบบบริการสุขภาพ และ/หรือระบบบริการสุขภาพช่องปากที่ที่มีอยู่ในปัจจุบัน ทำหน้าที่สนับสนุนการจัดบริการ และ/หรือสามารถนำไปสู่การพัฒนาระบบบริการให้มีประสิทธิภาพและครอบคลุมมากยิ่งขึ้น อย่างไร
1.4 รายละเอียดอื่นๆ ที่จำเป็น อาทิ ระบบสุขภาพชุมชน โครงสร้างองค์กรชุมชน 
      2. วิเคราะห์ปัญหา (problem analysis) และ แสดงความเชื่อมโยงอันนำไปสู่การจัดบริการ
      3. วัตถุประสงค์ของการจัดบริการสุขภาพช่องปาก
 4. กลุ่มเป้าหมาย ของการจัดบริการสุขภาพช่องปาก
      5. แสดงแผนการดำเนินงานและ การประเมินผล
      6. กระบวนการดำเนินงาน
      7. ผลลัพธ์ของการจัดบริการสุขภาพช่องปาก
7.1 การเปลี่ยนแปลงเชิงผลลัพธ์ แสดงเปรียบเทียบแผนที่การเดินทางของผู้ป่วย (patient journey mapping) ก่อนกับหลังจัดบริการสุขภาพช่องปาก 
แผนที่การเดินทางของผู้ป่วย เป็นแสดงประสบการณ์การเข้าสู่บริการสุขภาพตลอดกระบวนการดูแล การรักษาจากมุมมองผู้ป่วย (patient’s perspective) หมายรวมถึง สถานที่หรือบุคคลที่ไปรับบริการ ระยะเวลาที่ใช้ การดูแลตัวเอง (ไม่ไปรับบริการ) (แผนที่การเดินทางของบุคคลแต่ละกลุ่ม แสดงในตัวอย่าง เพื่อให้นำไปประยุกต์ใช้ในการนำเสนอในรายงาน) 
7.2 ผลลัพธ์ที่แสดงถึงคุณค่าการจัดระบบบริการ และการพัฒนาการจัดระบบบริการ เช่น การดูแลแบบยึดผู้ป่วยหรือบุคคลเป็นศูนย์กลาง การดูแลต่อเนื่อง การสร้างเสริมสุขภาพ ป้องกันโรค การดูแลที่ครอบคลุม เหล่านี้ ส่งผลต่อระบบสุขภาพปฐมภูมิอย่างไร และทำให้สุขภาพบุคคลดีขึ้น หรือสามารถคงสภาพสุขภาพที่ดีได้อย่างไร หรือคุณภาพชีวิตของผู้ป่วยหรือบุคคล ดีขึ้นอย่างไร หรือแสดงผลลัพธ์อื่นๆ ที่เหมาะสม 
8. วิเคราะห์การดำเนินงาน: สอดคล้องกับแนวคิดปฐมภูมิ (1A4C) แนวคิดการส่งเสริมสุขภาพ อย่างไร
9. อภิปรายผลและสรุปผล: แสดงความเชื่อมโยงการดำเนินงานกับคุณค่าหลักของทันตกรรมครอบครัว และแนวคิดสุขภาพปฐมภูมิ วิเคราะห์ข้อดี ข้อด้อย ข้อเสนอแนะในการปรับปรุง 
10. เอกสารอ้างอิงตามหลักวิชาการ หรือผลงานที่เกี่ยวข้องได้อย่างเหมาะสม
[image: The image illustrates a flowchart for healthcare management, starting with healthy individuals, then progressing through stages of risk assessment, personalized care, and ongoing management for patients with complications, emphasizing the importance of health literacy, screening, and continuous care coordination.  AI-generated content may be incorrect.]
ตัวอย่างแผนที่การเดินทางของผู้ป่วย อ้างใน แนวทางการดำเนินงานพัฒนาสุขภาพช่องปากในระบบบริการปฐมภูมิ ฉบับปรับปรุงครั้งที่ 1 มกราคม 2565 โดยคณะอนุกรรมการพัฒนางานสุขภาพช่องปากในระบบบริการปฐมภูมิ ภายใต้คณะกรรมการพัฒนาระบบบริการสุขภาพ สาขาสุขภาพช่องปาก 

